El saxofonista Manolo Valls presenta el projecte 'El ball de les muses' amb un quintet
28 d’abril 2022

![](/media/gukny1bg/c_jazzcartel.jpg?width=587&height=837)

Dissabte que ve, 30 d'abril, el saxofonista Manolo Valls, acompanyat per un quintet de músics valencians del panorama jazzístic, presentarà el seu últim projecte _El ball de les muses_.

Tres anys després de la gravació de _República Cromàtica_, el seu primer disc com a líder i compositor, el saxofonista de jazz valencià Manolo Valls torna amb una nova formació, un nou projecte i un nou disc, _El ball de les muses_. A més, ha rebut el Premi Carles Santos a Millor Disc de Jazz 2020.

Acompanyat de grans músics de l'escena jazzística valenciana, Valls es reinventa a si mateix i ens sorprén amb este eclèctic treball, on modernitat i tradició es mesclen d'una manera totalment natural.

L'espectacle té una duració aproximada de 90 minuts i és apte per a tots els públics. Està programat pel departament de Cultura de l'Ajuntament de Sagunt dins de l'agenda cultural de primavera.

Les entrades tenen un preu de 6 euros, i es poden adquirir en el següent enllaç: [servientradas.com.](https://www.servientradas.com/espectaculo/AYUNTAMIENTO_DE_SAGUNTO/3/el-ball-de-les-muses.html)

*   [](http://www.facebook.com/sharer.php?u=https://aytosagunto.es/va/actualitat/el-saxofonista-manolo-valls-presenta-el-projecte-el-ball-de-les-muses-amb-un-quintet/ "Facebook")
*   [](http://twitter.com/share?url=https://aytosagunto.es/va/actualitat/el-saxofonista-manolo-valls-presenta-el-projecte-el-ball-de-les-muses-amb-un-quintet/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-saxofonista-manolo-valls-presenta-el-projecte-el-ball-de-les-muses-amb-un-quintet/ "Linked In")
*   [](mailto:?body=https://aytosagunto.es/va/actualitat/el-saxofonista-manolo-valls-presenta-el-projecte-el-ball-de-les-muses-amb-un-quintet/)